Автор : Мартин Табаков 07.06 . 2020 10 : 51 : 19 Не е тайна , че най - големият опонент на американския президент Доналд Тръмп на приближаващите се избори за ръководител на Белия дом този ноември , не е претендентът от Демократическата партия Джо Байдън . Последният е представител на всичко това , което се разби в Доналд Тръмп през 2016 - та година : и от демократическа , и от републиканска страна . Най - сериозното предизвикателство пред преизбирането на действащия президент е безработицата в САЩ , породена от Covid - 19 , и начинът , по който той реагира на текущите организирани криминални прояви в страната . Към този момент според социологическите проучвания няма нито един от т . нар . стандартни swing - states ( щати , които традиционно се оспорват от републиканци и демократи ) , в който Доналд Тръмп да води срещу Джо Байдън . Най - близо до опонента си от Демократическата партия Тръмп се движи в Северна Каролина , където той изостава срещу вицепрезидента на Барак Обама само с 0.8 % . A най - голяма разлика между двамата има в Пенсилвания , където Тръмп изостава с 4 пункта от демократа . На общонационален фон - Джо Байдън води с 8 % пред действащия президент ( според последните данни на Fox News Channel от 20 - ти май ) . Последвалите проучвания на други поръчители и агенции , включително и от началото на този месец , не регистрират реална промяна в разликата между двамата от тези 8 пункта . Осреднените рейтинги на електоралната платформа RealClearPolitics , които се формират на базата отчитането на всички легитимни регистрирани проучвания , са 49.3 % за демократа срещу 42.2 % за републиканеца ( т . е 7.1 пункта в полза на Джо Байдън ) . Добрата новина за действащия американски президент е , че в повечето от тези " лилави " щати ( смесица между републиканското червено и демократическото синьо ) разликата му с Джо Байдън е в рамките на социологическата грешка . Още повече , че през 2016 - та година Доналд Тръмп победи не само Демократическата партия , но и социологията . Лошата новина за президента обаче е тази , че за разлика от 2016 - та година , когато той бе в по - удобната позиция на критикуващ тогавашната демократическа администрация , сега Доналд Тръмп ще трябва да бъде в отбранителна роля в дебатите му с Джо Байдън . А едва ли има две мнения по въпроса , че действащият ръководител на Белия дом е по - добър в ролята на нападателя , а не в тази на защитника . Другата неприятна новина за президента е , че Джо Байдън ще бъде по - труден опонент от Хилари Клинтън , понеже той е по - консенсусен в демократическите среди , отколкото бе бившият ръководител на Държавния департамент . Вицепрезидентът на Барак Обама още носи и от популярността на последния , пък и не може да бъде критикуван като Клинтън за агресивни позиции в американската външна политика . И все пак не кандидатурата на Байдън , която по - скоро кореспондира с инерцията в Демократическата партия , отколкото да провокира някакъв ентусиазъм в нейните избиратели , а безработицата от Covid - 19 и хаосът от размирниците в САЩ остават основните фактори , които ще определят следващия американски президент . В тази достатъчно сложна ситуация Доналд Тръмп реши да започне война , от която трудно ще излезе победител . И този път не става дума за търговската такава с Китай или агресията от ракети и думи между САЩ и Иран . Войната на Доналд Тръмп е с неочаквана страна : това е американският новинарски канал Fox News Channel ( Фокс Нюз ) . За да разберем силата и измерението на " Фокс нюз " спрямо медийната среда в САЩ и връзката на медията с Републиканската партия , ще кажем няколко неща . Първо , " Фокс нюз " има както най - голямата обща гледаемост на територията на САЩ , вече в продължение на 18 години , така и най - високия рейтинг в прайм - тайма . Най - пресните данни от месец май тази година пък показват , че топ петте най - гледани ТВ - предавания в американския ефир са все продукции именно на този новинарски канал ( Hannity , Tucker Carlson Tonight , The Five , The Ingraham Angle , Special Report with Bret Baier , в този ред ) . Чак на шесто място се класира нещо , различно от " Фокс нюз " , и това е продукцията The Rachel Maddow Show на MSNBC . Второ , като цяло " Фокс нюз " e дясна медия , но позиционирана спрямо идеологическия спектър на американските медии , тя е ситуирана в базовия център на консервативното . Така например " Фокс нюз " стои по - вдясно от вестника Wall Street Journal , но по - вляво от сайта Breitbrat или радиошоуто на Ръш Лимбо . Т . е " Фокс нюз " е дясно - консервативна медия , която обаче не си позволява радикално позициониране , за да не загуби зрители . Тези изводи се базират на проучване на Pew Research Center от ноември месец 2019 - та година . Трето , " Фокс нюз " остава основната телевизионна медия , от която продължават да се информират избирателите на Републиканската партия и привържениците на президента Тръмп . Всичко това подсказва , че нито един президент на Републиканската партия не би спечелил нищо , ако реши да влезе в полемичен режим с въпросната медия . Ето защо е трудно да бъде разбрана мотивацията на Доналд Тръмп , с която той - от края на миналата година - започна периодично да напада " Фокс нюз " . Първо американският президент написа в туитър , че телевизията предава милиони хора и " Фокс вече не работи за нас " . След това пък Тръмп обвини канала , че разпространява тези на Демократическата партия и поиска създаването на алтернативна медия ( и оттогава по време на изявите си започна да толерира репортери на други медии , които счита за по - близки ) . Защо Тръмп рискува да се застрелва в крака ? Основното обяснение , което се споделя от най - много хора в ресорните среди , е свързано с това , че американският президент не харесва критиката , която понякога прозвучава от " Фокс нюз " спрямо него . А прясна такава имаше поне по две направления . Едното , свързано с това , че американският президент е подценил заплахата от Covid - 19 . Другото , че Доналд Тръмп не действа решително срещу организираните криминални прояви по време на актуалните размирници в САЩ . Наред с това , медията отразява и критиката срещу някои от най - емблематичните политики на президента . " Първо на първо , господин президент , ние не работим за вас . Аз не работя за вас . Моята работа е да ви отразявам . . . и проверявам " , каза в ефир един от водещите на " Фокс нюз " Нийл Кавуто . " В крайна сметка , не съм аз този , който каза , че митата са страхотно нещо . Вие го казахте . Не съм аз този , който каза , че Мексико ще плати за стената . Вие го казахте . Така , както не бях аз този , който твърдеше , че Русия не се е месила в нашите избори през 2016 - та . Вие го твърдяхте . Съжалявам , че не харесвате тези факти , но те не са фалшиви и не заради мен " . Друг водещ от " Фокс нюз " , при това един от най - близките на президента Тръмп , Тъкър Карлсън , тези дни започна коментара си , свързан с масовите криминални прояви в САЩ , по следния начин : " Този уикенд нацията бе в пламъци . Никой на отговорна позиция не застана да спаси Америка . Нашите лидери се колебаха . Те трепереха . Те открито подкрепиха хулиганите . " Това не е първият път , който Карлсън критикува било президента Тръмп , било хора от най - близкото му обкръжение ( като Майк Пенс и Джаред Къшнър ) . През 2016 - та година Доналд Тръмп показа , че може да печели избори , дори и да не се радва на ентусиазъм и голяма подкрепа от партията си . Въпросът през 2020 - та обаче ще бъде може ли действащият президент да надделее , ако няма подкрепата на доскоро любимата си медия ? Преди четири години Тръмп демонстрира , че може да преодолее съпротивата на слона . Дали обаче може и тази на лисицата ?